
    Heidi Rice


    Versenyláz

  


  ELŐHANG


  Belle


  A Riviéra napja forrón sütött rám, miközben a legjobb barátom, Remy Galanti sírját bámultam. De a meleg nem segített a hideg ellen, ami már több mint egy hete beleívódott a csontjaimba – azon a napon, amikor Remy autója a nizzai tesztpályán a korlátnak ütközött, és lángokba borult. Ismét látom magam előtt azokat a szörnyű pillanatokat lassított felvételen, de nem tudok sírni – sem Remyért, sem magamért, sem a bátyjáért, Alexiért. Azérzéseim ugyanolyan dermedtek, mint a testem.


  Míg a pap valamit hadar franciául, Alexire nézek, aki a sír másik oldalán áll.


  Sötét vászonöltönyt visel, és hírességek meg magas rangú személyek veszik körül, akik azért jöttek, hogy leróják kegyeletüket Monaco – és az autóversenyzés – egyik leghíresebb családja előtt, amely elvesztette másodszülött fiát. Alexi, mint mindig, most is magányosnak tűnik. Azállkapcsa megfeszül, sötét haja kócos, mintha sokszor beletúrt volna az ujjaival.


  A szeme azonban száraz, akárcsak az enyém.


  Ő is olyan dermedtnek érzi magát, mint én? Remy tízéves korom óta a legjobb barátom volt, mióta az anyám házvezetőnői állást vállalt a Galanti családnál a Côte d’Azurön, miután Alexi és Remy anyja lelépett az egyik szeretőjével. Most úgy érzem, mintha egy darabot kitéptek volna ki a lelkemből.


  Alexi pedig elveszítette a testvérét – az egyetlen embert, aki közel állt hozzá az anyja eltűnése óta. Legalább annyira döbbent lehet, mint én. Vagy még jobban.


  De nem tűnt kábultnak. Gyönyörű szeme megvetően csillogott, amikor a papra nézett.


  A bőröm bizseregni kezdett, amikor eszembe jutott az az éjszaka Remy halála előtt. Azaz éjszaka, amikor azt hittem, minden álmom valóra válik. Azaz éjszaka, amikor először feküdtem le Alexivel. Emlékeztem a só, az izzadság és a klór illatára, az érzelmek kavargására, Alexi erős karjaira, amelyek olyan ismerősek voltak.


  Elöntött a megalázottság érzése, amikor Alexire néztem. Azóta az éjszaka óta tudomást sem vett rólam. Próbáltam beszélni vele, de sosem ért rá.


  Remy mindig ott állt mellettem, és most én akartam ott állni Alexi mellett, mert tudtam, hogy Remy is így kívánná. Amikor a pap befejezte a gyászbeszédét, és az utolsó szavak elhaltak a tenger és a bougainvillea illatát hordozó, enyhe szélben, eszembe jutottak az utolsó szavai.


  „A bátyámnak szüksége van rád, bellissima. Alexi magányos. Mindig is az volt. Meg kell ígérned nekem valamit. Ne hagyd, hogy lerázzon! Rendben?”


  A Remynek tett ígéret ott visszhangzott a fülemben, miközben Alexi egy marék földet dobott a koporsóra. Amozdulatai merevek és csüggedtek voltak, mintha súlyos teher nehezedett volna a vállára.


  Míg a többi gyászoló – akik közül sokan alig ismerték Remyt – még sorban állt, hogy ők is földet szórjanak a koporsóra, Alexi megfordult, odament a várakozó limuzinokhoz, és figyelmen kívül hagyott mindenkit, aki részvétét kívánta kifejezni.


  Utoljára a koporsóra pillantottam, csendben imádkoztam Remyért, majd Alexi után siettem. Remy halála óta először kezdett oszlani a megdöbbenés köde, és az adrenalin elűzte a hideget a csontjaimból.


  Lihegve kiáltottam, amikor Alexi elérte az első autót.


  –Várj, kérlek! Beszélhetnénk?


  Alexi megfordult, de testtartása merev maradt. Amikor közelebb értem, láttam jeges pillantását.


  –Belle, mit akarsz?


  Metsző hangja megijesztett.


  Haragszik rám? Ezért került Remy halála óta? De azonnal elvetettem a gondolatot. Biztosan csak képzelődöm, és végül is most nem rólam van szó, vagy arról, amit tettünk. Alexi dühös a testvére értelmetlen halála miatt – és valószínűleg az apjára is, aki részegen jelent meg a temetésen.


  Egyszerűen csak nem érdeklem őt. Nem vágyik rám. Egyértelműen világossá tette, miután egy héttel ezelőtt lefeküdtünk egymással. Hiba volt.


  De ez nem jelenti azt, hogy nem lehetünk barátok. Támogathatom őt a gyá­szá­ban, elvégre én vagyok az egyetlen, aki ugyanúgy közel állt Remyhez, mint ő.


  –Csak meg akartam győződni róla, hogy jól vagy – mondtam.


  –Természetesen nem vagyok jól. Megöltem az öcsémet.


  –Mi…? Hogyan?


  A hangjában és a tekintetében érződő hidegség a meleg ellenére is hideg borzongást váltott ki belőlem. Komolyan gondolja? Hogyan hiheti egy pillanatig is, hogy ő a felelős Remy haláláért?


  –Nagyon is jól értetted.


  –De Remy mindig is autóversenyző akart lenni. Ez volt az álma, a szenvedélye. Nem szabad magadat hibáztatnod.


  Alexi két éve menedzselte a Galanti-csapatot – amióta apja, Gustavo már annyit ivott, hogy nem lehetett tovább titkolni alkoholizmusát. Alexi adott Remynek egy esélyt tesztpilótaként, és ebben a szezonban engedte először versenyezni. Ezért vádolta magát Remy haláláért?


  Alexi kifejezéstelenül bámult rám, majd összepréselte az ajkait.


  –Ne játszd az ártatlant! Másodjára nem fog működni.


  –Én… én nem értem… – dadogtam.


  Nem véreztem, amikor Alexivel lefeküdtem, pedig ő volt az első férfi az életemben. Éreztem a szúró fájdalmat, amikor mélyen belém hatolt, de olyan rövid volt, és az azt követő élvezet olyan elsöprő, hogy valószínűleg nem vette észre, hogy még szűz voltam. Akkor nagyon örültem ennek, mert nem akartam, hogy gyereknek tartson. De most, ahogy folytatta, már nem örültem.


  –Ne játszd az ártatlant! Remy tudta, mit csináltunk. Úgy tett, mintha nem érdekelné, még el is viccelte. De te voltál álmai nője. Soha nem lett volna szabad hozzád nyúlnom. Remy ezért volt figyelmetlen, és vette be túl gyorsan a kanyart.


  –De én… én soha nem voltam Remy barátnője, legalábbi nem úgy. Csak barátok voltunk – mondtam, és hirtelen megértettem, honnan Alexi bűntudata.


  Az állkapcsán egy izom megrándult, és gúnyosan elhúzta a száját.


  –Tényleg? – sziszegte. – Te mondtad el neki, hogy lefeküdtünk, pedig kértelek, hogy ne tedd?


  –Igen – vallottam be.


  Ugyanis nem szégyelltem azt, ami történt. Remy pedig örült, hogy egy pár lettünk, és nem volt dühös.


  De Alexi nem értette a barátságomat Remyvel, mert nem tudta, hogy az öccse meleg volt.


  Bárcsak elmondhatnám neki! Azigazság a nyelvemen volt, de nem mertem kimondani, mert láttam a szemében a fájdalmat a düh mögött.


  Csak még jobban bántotta volna, ha megtudja, hogy Remy nem bízott benne. És ha Remy akarta volna, hogy Alexi tudjon róla, akkor nem mondta volna el? Nem élhettem vissza Remy bizalmával csak azért, hogy megvédjem magam a bátyja haragjától.


  –Miért mondtad el neki? – kérdezte Alexi vádlón.


  –Mert… – Elhallgattam.


  Mert Remy meleg volt, mert barátok voltunk, mert tudta, hogy mindig is szerettelek. És azt akarta, hogy egy pár legyünk.


  De a szavak elakadtak a torkomban, amikor láttam az undort Alexi arcán.


  –Ne is válaszolj! – mondta. – Szerintem mindketten tudjuk, miért tetted. Mert azt hitted, hogy én vagyok a jobb parti, ugye?


  Annyira sokkolt a vádja, hogy meg sem próbáltam védekezni.


  –Te kis szajha! Nem lett volna szabad hozzád nyúlnom.


  A szavai úgy értek, mint egy pofon. Miként hihettem, hogy számítok neki valamit is, ha képes ilyesmit feltételezni rólam?


  –Azt akarom, hogy tűnj el! – vakkantotta kurtán. – Hogy tűnj el az apám házából. Még ma.


  –De…


  Nem tudtam beszélni, nem tudtam védekezni, és a hangjából kicsengő ridegség szinte ugyanolyan rossz volt, mint a kifejezéstelen tekintete.


  –Az ügyvédeim kifizetik a végkielégítésedet. Soha többé nem kívánlak látni.


  Be akart szállni a kocsiba, de én megragadtam a karját.


  –Kérlek, Alexi, ne csináld! – könyörögtem. – Fel vagy zaklatva, gyászolsz, megértem, mert én is. Mindketten nagyon szerettük Remyt. Senki sem tehet a haláláról. Baleset volt, és együtt fogjuk átvészelni.


  Keserű nevetése a lelkem mélyéig hatolt.


  –Mi nem szerettük őt. Mi öltük meg. Most mindkettőnknek ezzel az árulással kell együtt élnünk. Ha még itt leszel, amikor visszajövök, hívom a rendőrséget. Két órád van, hogy összepakold a cuccaidat, és eltűnj.


  Kiszakította a karját a szorításomból, aztán tetőtől talpig végigmért. Szé­gye­nemre még most is bizsergett a bőröm a tekintete alatt.


  –Ne aggódj, nagylelkű végkielégítést kapsz! Apéntek esti kis fellépésed könnyen megérhetett pár ezer eurót.


  Remegve álltam ott, miközben beszállt, és a hosszú fekete limuzin elhajtott. Egyszer sem nézett vissza.


  A tompa érzés a gyomromban fekete lyukká változott. ARemy iránti gyász keveredett azzal a felismeréssel, hogy minden, amit Alexiben láttam kamaszkorom óta, csak vágyálom volt.


  Ő nem az a férfi, akinek hittem. Akit távolról imádtam.


  És nem is az a férfi, akinek Remy hitte.


  Alexi nem csak visszahúzódó, magányos vagy bizalmatlan. Belül halott. Halottabb, mint Remy valaha is lesz.


  Elhagytam a temetőt, és taxival elmentem a Galanti-birtokra, ahol szinte egész gyerekkoromat töltöttem.


  De már nem voltam gyerek. Ősöregnek éreztem magam, miközben összepakoltam a holmimat. Alig egy óra múlva már a buszon ültem Nizza felé. Volt egy kis megtakarításom, elég ahhoz, hogy elhagyjam Monacót. Nem akartam Alexi pénzét, és azt sem akartam, hogy tudja, hol vagyok.


  Visszatérek Londonba, döntöttem el, meglepő nyugalommal. Ott él egy távoli unokatestvérem, akinél ellakhatok. Két éve, az anyám halála óta ő az egyetlen élő rokonom.


  El kell mennem Alexitől, el a Remyhez fűződő kínzó emlékektől. Hátra kell hagynom a gyerekkoromat – és az álmot, ami káprázatnak bizonyult.


  Régóta szerelmes voltam Alexibe, és piedesztálra emeltem. És amikor végre lefeküdtem vele, úgy tűnt, minden álmom valóra vált.


  Valójában nem is ismertem őt igazán. Még akkor sem, amikor erős karjaiban feküdtem.


  De most már ismerem. Ismerem a cinizmusát, a keserűségét, a dühét, mert mindháromból kaptam.


  –Annyira sajnálom, Remy – suttogtam, amikor a busz elhagyta Monacót, és a part mentén Nizza felé haladt. – Nem tudtam betartani az ígéretemet.


  Könnyek peregtek az arcomon, miközben Monaco csillogó fényei lassan eltűntek a sziklák mögött.


  Összeszorítottam az öklömet, elfojtottam a zokogást, és az útra szegeztem a tekintetemet.


  Visszatért az érzéketlenség. Ezúttal hálás voltam érte, mert megvédett a gyásztól.


  A zsibbadtság erőt adott. Erőt, amire szükségem volt, hogy megbirkózzak Remy halálával – és Alexi brutális elutasításával. És hogy új otthont, új munkát és új életet találjak, messze a Galanti családtól.


  1. FEJEZET


  Öt évvel később


  Alexi


  –Ki az, és mennyi az ára?


  A napszemüvegem mögül a versenypályára pillantottam, és megigazítottam a sapkámat – amelyen a riválisom, Renzo Camaro logója volt –, hogy biztosan eltakarja az arcomat, miközben Freddie Grahammel beszéltem.


  Freddie szerelő és régi barátom. Húsz perccel ezelőtt értesített, hogy felfedezett egy fiatal tehetséget, aki a barcelonai versenypályán tesztelte Camaro következő szezonra szánt prototípusát.


  Utódot kerestem, helyettest, mióta a Galanti tartalékpilótájánál, Carlo Pon­celli­nél rákot diagnosztizáltak. Néhány napig sikerült titokban tartanunk a hírt, de amint elterjed, hogy Carlónak kemoterápiára kell járnia, az ügynökök fel fogják hajtani az árakat. Szóval gyorsan kellett valaki. Valaki, aki ugyanolyan tehetséges, mint ismeretlen, és aki örömmel vállalná a tartalékpilóta szerepét. Ez egy kicsit sok így egyszerre, de ha valaki ért az új tehetségekhez, az Freddie.


  –Ne olyan hangosan! – suttogta Graham. – Ha Camaro megtudja, hogy itt vagy, kirúg.


  Ebben a pillanatban Camaro legújabb modellje száguldott be a kanyarba, és a motor zaja elnyomta az utolsó szavakat. Azautó 320 kilométer/órára gyorsult, a hátsó kerekek kipörögtek, de a sofőr könnyedén visszanyerte az irányítást. Egy új tehetség felfedezése mindig megemeli adrenalinszintemet.


  Először meg kell néznem a statisztikákat, és információkat gyűjtenem a pilótáról, mielőtt ajánlatot teszek neki, de rögtön tudtam, hogy ő a mi emberünk. Hatodik érzékem van az ilyen dolgokhoz, erről vagyok híres a szakmában. Vagy inkább hírhedt. És arról is, hogy minden versenyen egy új modell vagy sztárjelölt ült mellettem.


  –Ki ez? Van már szerződése a Camaróval? És miért nem hallottam még róla? – bombáztam Freddie-t a kérdésekkel, amikor az autó visszatért a bokszba.


  Ha más csapatnál van szerződése, ki kell vásárolnom. Azdrága mulatság lehet, de muszáj meglépni.


  Camaro valószínűleg kiakadna. Afickó kemény üzleti praktikáiról ismert, és a Destiny csapata a Galanti legfőbb riválisa volt. De ha Renzo csak tesztpilótaként alkalmazza ez a fiút, az az ő baja. Gyorsan kell cselekednem. Atéli szezon kezdete előtt meg kell ismertetnünk az új pilótát az autónkkal.


  –Nyugalom! – mondta Freddie erős brooklyni akcentusával. – Azt mondják, hogy a csaj Camaro fejlesztőcsapatához tartozik. Valójában nem is versenyző. Állítólag Renzo szeretője, és azért hozta ide Londonból, mert a tartalékpilótája megbetegedett. Valakinek tesztelnie kellett az autót, és tudta, hogy tehetséges, de amikor megláttam vezetni…


  Freddie elhallgatott. De én már nem is figyeltem rá, mert teljesen ledöbbentem.


  Csaj?


  A pilóta egy nő lenne? Dio!


  A gondolataim vadul kavarogtak.


  Micsoda hihetetlen PR-lehetőség! Még ha nem lennék is ennyire rászorulva, és ő nem lenne olyan átkozottul jó, akkor is szerződtetném.


  Akad ugyan néhány nő az autóversenyzők között, de egy ilyen tehetséges nő, aki ráadásul nem tartozik egyetlen csapathoz sem?


  Azonban… Alelkesedésem alábbhagyott.


  A lány állítólag személyes kapcsolatban áll Renzóval.


  –Azt mondod, hogy Renzo szeretője? – kérdeztem Freddie-től, aki még mindig bűntudatos arccal nézett rám.


  –Az egyik szerelő mesélte. Mindenesetre láttam őket együtt, és Renzo nem tudja levenni róla a szemét. Bár valójában nem is az ő esete. Ez a lány inkább fiús testalkatú.


  Összeráncoltam a homlokomat. Ki gondolta volna, hogy Freddie ilyen pletykás? De ebben az esetben jól jött. Többet akartam megtudni a lányról, mielőtt megszólítom. Ha Renzóval jár, agresszívabb taktikát kell alkalmaznom, hogy a csapatomba csábítsam.


  Cinikusan elmosolyodtam.


  –Függetlenül attól, milyen viszonyban van Camaróval, biztos vagyok benne, hogy én jobb ajánlatot tudok neki tenni – mondtam mély meggyőződéssel.


  Elvégre nő, és tapasztalatom szerint minden nő megvásárolható, akár pénzzel, akár szexszel, akár mindkettővel. Ha el kell csábítanom, megteszem. Szingli vagyok, és számomra nem jelent problémát összekeverni a munkát és a szórakozást. Munkamániásként ez előny jelent.


  –Nyugi, Casanova! – mondta Freddie. – Nem Renzo az egyetlen problémád. Ugyanaz a szerelő mondta nekem, hogy a csaj nem akar versenyezni. Renzo nyilván szerette volna szerződtetni az utánpótlás csapatába, de őt nem érdekelte az ajánlat.


  –Mi? Miért?


  Nem tudtam elrejteni a megdöbbenésemet, hogy egy ilyen tehetség elutasítja a profi karriert.


  –Fogalmam sincs, de biztosan megvannak az okai.


  Visszatért a magabiztosságom. Bármi is az oka, én megtalálom a megoldást. Tudom, hogyan kell manipulálni a nőket, és a riválisokat is.


  A csábítás könnyen ment, és ápoltam a playboyimázsomat, hogy elrejtse azt a könyörtelenséget, ami Remy halála óta hajtott.


  A gondolatra lehervadt a mosoly az arcomról, mert nemcsak a vakmerő, hiszékeny testvéremre és értelmetlen halálára emlékeztem, hanem arra a lányra is, aki még mindig kísértett álmaimban.


  Belle Simpson az öcsém temetése után nyomtalanul eltűnt, én pedig úgy tettem, mintha nem érdekelne. Pedig állandóan rágondoltam, és a közös éjszakánkra. Ő csak egy illúzió volt, nem egy ártatlan lány, akinek színlelte magát. Csak azért, mert nem jelentkezett, hogy átvegye a végkielégítésként beígért pénzt, még nem volt ártatlan.


  Elnyomtam a bűntudatomat. Remy halott. Nem tudom visszaforgatni az időt, és nem tudom visszacsinálni azt az éjszakát, amikor Belle elvarázsolt smaragdzöld szemével. Elcseszett egy este volt. Azarcom még égett apám pofonjaitól, és szédültem a megivott tequilától. Véget kellene vetnem annak, hogy magamat hibáztatom, mert engedtem a köztünk lévő vonzalomnak.


  Utáltam, hogy valahányszor Remyre gondoltam, Belle is eszembe jutott. Akétségbeesés, a könnyek a mélyzöld szemében…


  Megráztam a fejemet, és elbúcsúztam Freddie-től, de előtte beígértem neki egy tetemes jutalmat, ha sikerül leszerződtetnem a lányt.


  A garázscsarnokba mentem. Azautóversenyzés kemény meló, főleg tavasszal Barcelonában. Alánynak le kell zuhanyoznia, és át kell öltöznie. ACamaro sapkát mélyen a szemembe húztam, hogy senki se ismerjen fel, amikor elsétáltam a szerelőcsapat mellett, akik az autó gumijait ellenőrizték.


  Megláttam Camarót, a szerelők főnökével beszélgetett, de a lány nem volt sehol sem.


  Tehát a sejtésem helyes volt, és zuhanyozni ment. Csak remélni mertem, hogy a szerencsém kitart, és egyedül találom, miután átöltözött – hogy olyan ajánlatot tehessek neki, amit nem lehet visszautasítani.


  Az adrenalin vadul száguldott az ereimben. Imádtam a vadászatot – legyen szó új dizájnról, tehetséges sofőrről vagy gyönyörű nőről. Ez a lány valószínűleg mindhárom egyszerre.


  Az előtér üres volt. Azegyik versenyző öltözőfülkéjén egy tábla tűnt fel: Solo Mujeres.


  Csak nőknek.


  Majdnem hangosan felnevettem, amikor leültem az egyik bőrkanapéra.


  Tökéletes, senki sincs itt. Így nyugodtan elcsábíthatom Renzo szeretőjét. És gondoskodhatok róla, hogy a tehetsége minden aspektusát kihasználja – nem csak versenyzőként.


  Levettem a sapkámat meg a napszemüvegemet, a zuhany csobogását hallgattam, és vártam.


  Végül elzárták a zuhanyt, és egy lágy brit hangot hallottam, amely francia altatódalt énekelt.


  Megálltam. Miért olyan ismerős ez a hang?


  Mielőtt rájöttem volna, a lány már az ajtóban állt. Sziluettjét megvilágította a háta mögötti ablakon beáramló napfény. Összerezzent, és levegő után kapott, amikor meglátott. Valószínűleg azért, mert nem számított egy idegen férfira az előtérben. Felálltam, hogy bemutatkozzak.


  –Helló, Miss… – Elhallgattam, amikor eszembe jutott, hogy Freddie nem mondta a csaj nevét. – Alexi Galanti vagyok. AGalanti menedzsere. Aszezon hátralévő részére szükségünk van egy tartalékpilótára, és szeretném felajánlani önnek az állást. Bármennyit fizet is önnek Camaro, én kétszer annyit fogok.


  Talán kissé elhamarkodott ajánlat próbaidő és anélkül, hogy beszéltem volna az ügyvédeimmel. Még az arcát sem láttam rendesen, és ő egy szót sem szólt. Afenébe, még a nevét sem tudom! De eddig mindig megbíztam az ösztöneimben.


  Amit az alakjából láttam felpezsdítette a véremet. Miután láttam, milyen briliánsan vezette Camaro sok lóerős autóját, nem tudtam eldönteni, hol szeretném inkább látni: a kocsiban vagy az ágyamban.


  A lány csak állt ott, nem szólt semmit, és hallottam gyors, szabálytalan légzését.


  Valami nem stimmelt. Miért olyan ideges? Atesttartása olyan elutasító volt, mintha megsértettem, és nem éppen milliós szerződést ajánlottam volna.


  Aztán megcsapott az illata – friss, virágos, zavarba ejtően ismerős –, és felébresztette az öt évvel ezelőtti éjszaka emlékét, amelyet soha nem tudtam elfelejteni. Amikor kilépett a fénybe, és szemügyre vehette, rögtön felismertem. Csinos arc, finom, áttetsző bőr, szeplős orr, álmodozó zöld szempár és rozsdavörös fürtök, pontosan, mint az emlékeimben – és a rémálmaimban.


  –Nem akarok tőled semmit, Alexi – suttogta elkínzottan. – Soha nem akartam tőled semmit.


  2. FEJEZET


  Belle


  Ez nem lehet igaz!


  Volt idő, amikor mindent akartam Alexi Galantitól. Nemcsak a testét, hanem a szerelmét is. Nem voltam teljesen biztos benne, hogy tényleg jól látok, vagy csak túlburjánzó fantáziám szüleménye, ahogy itt áll előttem pólóban és kifakult farmerben, de egy dologban biztos voltam: annak idején csak gyerekes szerelmet tápláltam iránta. És hibáztam.


  Öt évvel ezelőtt temettem el az Alexivel kapcsolatos álmaimat, miután tizenkilenc évesen olyan kegyetlenül elűzött, és én ott álltam az utcán – magányosan, kétségbeesetten és nincstelenül.


  Két hónappal később rájöttem, hogy a gyermekét várom.


  Nem akartam, hogy minden újra kezdődjön, csak azért, mert harmincévesen még vonzóbb és ellenállhatatlanabb volt, mint huszonöt évesen.


  Én most huszonnégy voltam, és túléltem, amit velem tett. És volt egy csodálatos fiam, akit mindennél jobban szerettem.


  Igyekeztem elfojtani a vágyat, amely azonnal elöntött, amikor megláttam. Avér az arcomba szökött, amikor Alexi megdermedt, mert hirtelen rájött, ki áll előtte.


  Helyes. Érezze magát ugyanolyan rosszul, mint én.


  De hirtelen valami szörnyűség jutott az eszembe. és az öt éve magammal cipelt bűntudat felszínre tört.


  Ó, ne! Azunokatestvérem, Jessie úgy tervezte, hogy ma délután a fiammal, Caijal ellátogat ide.


  Tudtam, hogy kockázatos Barcelonába jönni, hogy teszteljem ezt az autót, amelynek fejlesztésébe Camaro üzemanyaghatékonysági szakértőjeként besegítettem a londoni kutatási részlegnél. Renzo, a főnököm azonban rábeszélt, és én korábban meggyőződtem arról, hogy a Galanti ma nem lesz a tesztpályán.


  Cai imádja az autókat, és ez az utazás nagyon különleges számára.


  De nem akartam, hogy véletlenül összefusson az apjával.


  Soha nem vettem fel a kapcsolatot Alexivel, hogy beszámoljak a fiáról. Teljesen össze voltam zavarodva, és nehezen dolgoztam fel, hogy nemcsak Remyt, hanem a munkámat és az életemet is elvesztettem Monacóban, amikor rájöttem, hogy terhes vagyok.


  Akkoriban sem bátorságom, sem erőm nem volt szembenézni Alexivel, és próbáltam igazolni magamnak a gyávaságomat.


  Alexi egyértelművé tette, hogy gyűlöl, és Remy haláláért engem hibáztat. Azt mondta, hogy soha többé nem akar látni. Szajhának nevezett, és célzott rá, hogy csak a pénzére pályázok. Valószínűleg úgysem hitte volna el, hogy az ő gyerekével vagyok terhes.


  És Cai születése óta minden egyes nappal nehezebb lett volna jelentkezni Alexinél. Azén édes kisfiamnak, aki annyira hasonlít az apjára, soha nem szabad megtapasztalnia annak a férfinak a cinizmusát és érzelmi hidegségét, aki nemzette. Alapvetően csak a gyerekemet védtem.


  Az elmúlt években követtem Alexi szerelmi életét a médiában, a pletykalapokban és a celebblogokon, és bebeszéltem magamnak, jót teszek Alexinek azzal, hogy nem zavarom a fiával. Biztosan nem akarná, hogy egy kisgyerek megzavarja playboyéletét.


  De most, hogy fennállt a veszélye, találkozik Caijal, minden kitalált érvem kezdett összeomlani.


  Mindig azt mondogattam magamnak, hogy egy nap – amikor Cai már idősebb lesz, és én az autósport fejlesztésének vezető szakértője – összeszedem majd a bátorságom, és beszélek Alexivel a fia létezéséről.


  De nem a mai nap. Még nem állok készen. ás Cai sem. És kételkedtem abban, Alexit egyáltalán érdekli-e, hogy van egy fia.


  –Azt akarom, hogy menj el! – mondtam határozott hangon, bár remegtem a félelemtől és a vágytól.


  Nem szólt semmit, csak állt ott, mintha földbe gyökerezett volna a lába. De gyorsabban összeszedte magát, mint én, és a megrökönyödése cinikus arckifejezésnek adta át a helyét. Jóllehet lángoló tekintete mást mondott.


  Miként lehet, hogy még mindig ennyire vágyunk egymásra, futott át az agyamon, miközben lázasan töprengtem, hogyan tudnám elhárítani a közelgő katasztrófát.


  Húsz percem volt, mert Jessie és Cai csak háromkor érkeznek. Még van időm. Csak rá kell vennem Alexit, hogy menjen el, mielőtt felbukkannának. Nem lesz olyan nehéz, most, hogy tudja, ki vagyok. Elvégre öt évvel ezelőtt hajlandó lett volna több ezer eurót fizetni, hogy soha többé ne kelljen látnia.


  –Az ajánlatom még áll – mondta végül Alexi.


  –Nem gondolod komolyan –feleltem megdöbbenve.


  Nem hiheti, hogy hajlandó lennék neki dolgozni.


  –Komolyan beszélek. Kell egy tartalékpilóta, és én téged akarlak… Ver­seny­zésre születtél. Amint aláírod a szerződést, megbeszéljük a következő szezon kilátásait. Ígérem, hogy megéri elválnod Camarótól…


  Lesütötte a szemét, és rájöttem, hogy azt hiszi, viszonyom van Renzóval.


  Tudtam, hogy a Camaro csapatában az a pletyka kering, hogy a főnökkel dugok. Renzo volt a mentorom, azonnal felvett a kutatási és fejlesztési részlegébe, miután tavaly megszereztem a diplomámat biomérnök és üzemanyag-technika szakon. Nagyon rugalmas volt, figyelembe vette az egyedülálló anyaként rám háruló kötelezettségeimet, és még Caijal is összebarátkozott, aki imádta. Néha elgondolkodtam, vajon többet lát-e bennem, mint egyszerű alkalmazottat és barátot. De soha nem lépte át a határt, és én sem bátorítottam.


  –Nem hagyom magam megvenni – mondtam anélkül, hogy elárultam volna, mennyire sértő a célzása.


  Nincs szükségem ennek a férfinak az ajánlatára. Öt évembe került, hogy túltegyem magam a visszautasításán. Amikor annak idején Angliába érkeztem, és rájöttem, hogy terhes vagyok, valamint a gyász Remy miatt, majdnem tönkretett.


  Az önbizalmam a padlón volt, de az unokatestvérem, Jessie segítségével sikerült talpra állnom, és a fontos dolgokra koncentrálnom.


  Szültem egy gyereket, két állást vállaltam, hogy a felszínen tartsam magunkat, és késő estig tanultam, hogy megvalósítsam az álmomat, amely egyre inkább formát öltött.


  Hiba volt eltitkolni Alexi elől a fiát, ezt most már megértettem, és idővel helyre fogom hozni. De úgy, hogy Cai ne sérüljön.


  A munkámmal kapcsolatban azonban sem Alexinek, sem másnak nem tartozom magyarázattal.


  –Kár – mondta most Alexi. – Mert bármennyit fizet is Renzo, te többet érsz. És azok után, amit az imént láttam, feltétlenül versenyezned kell.


  –Nem akarok versenyezni – jelentettem ki.


  –Miért nem? – kérdezte Alexi értetlenkedve. – Ez volt mindig is az álmod, nem?


  Meglepődtem, hogy emlékezett rá. Annak idején mindig tüntetően levegőnek nézett. Egészen addig a bizonyos éjszakáig.


  –Régen az volt az álmom – mondtam. – De most már nem. Szóval kérlek, menj el, mielőtt hívom a biztonságiakat!


  Üres fenyegetés volt, és mindketten tudtuk. Senki sem fogja Alexi Galantit, az autósport királyát, kitiltani a pályáról.


  Így hát Alexi figyelmen kívül hagyta a szavaimat, és közelebb jött. Olyan közel, hogy az illata megcsapta az orromat. Atérdem remegett, és úgy éreztem, mintha visszarepültem volna az időben egészen addig az éjszakáig.


  –Áruld el, miért! – mondta Alexi, és az arcán tükröződő türelmetlenség helyébe valami más lépett, ami még jobban zavart: őszinte érdeklődés. – Mondd meg, miért adtad fel az álmodat, bella notte – kérdezte, és ugyanazt a becenevet használta, mint akkor éjjel, kétségtelenül azért, hogy még jobban megfélemlítsen.


  Kinyitottam a számat, hogy válaszoljak neki bármit, csak menjen el, de az egyetlen magyarázat, ami eszembe jutott, az igazság volt.


  Mert van egy gyerekem, egy fiam, akit az életemnél is jobban szeretek. És én vagyok az egyetlen, aki gondoskodhat róla. Nem kockáztathatom meg, hogy úgy végezzem, mint Remy. Ezért kellett lemondanom az álmaimról.


  De ezt persze nem mondhattam el.


  Míg törtem a fejem, hogy találjak másik magyarázatot, nyílt az ajtó, és berontott Cai – tíz perccel korábban, hogy számítottam rá.


  Életemben először nem örültem, hogy látom.


  –Anyu, anyu, láttam a kocsit! – kiáltotta izgatottan, és Alexire rá se pillantva rohant felém.


  Elfutott Alexi mellett, aki egy lépést hátrált és felhúzta a szemöldökét.


  –Mr. Renzo azt mondta, hogy beülhetek, ha jó leszek.


  Cai a karjával átölelte a lábamat, és felnézett rám. Ártatlan kék szeme ugyanolyan volt, mint azé a férfié, aki alig egy méterre állt tőle, és úgy nézett rá, mintha idegen lenne.


  –Szabad, anyu? Szabad? – könyörgött Cai.


  Szinte éreztem, ahogy Alexi agya dolgozik, miközben a fiamat bámulta. Cai magas volt egy négyéveshez képest, valószínűleg azért, mert az apja százkilencven centire nőtt.


  A fény beáramlott az ablakon, és megvilágította Cai sötét, hullámos haját és a Galanti család jellegzetes vonásait. Mióta babából kisfiúvá cseperedett, az apjához való hasonlósága még szembetűnőbb volt.


  Alexi nem ostoba. Amikor a tekintetünk Cai feje felett találkozott, láttam, hogy rájött, kié a gyerek. Atekintete elsötétült, és érzéki ajkait összepréselte.


  –Szabad, anyu?


  A tekintetem újra Caira siklott, miközben a fejem zsongott, és a szívem a torkomban dobogott. Remegő kézzel simogattam meg a haját. El kell vinnem innen a fiamat, messze Alexitől. Nem akartam, hogy Cai tanúja legyen a vitánknak.


  –Persze, kicsim – mondtam.


  –Már nem vagyok kicsi.


  Letérdeltem, hogy magamhoz öleljem, és legalább egy pillanatra elrejtőzzek a mögötte álló férfi vádló tekintete elől.


  –Igen, de jó voltál? – kérdeztem.


  Cai buzgón bólogatott.


  –Igen, anyu. Kérdezd csak meg Jessie nénit! Aludtam délután, és nem sírtam.


  –Igaz ez, Jess? – kérdeztem az unokatestvéremtől, aki Cai mögött lépett be a helyiségbe, és most Alexi és Cai között cikázott a tekintete.


  Jessie-nek soha nem mondtam el, ki Cai apja, de nyilvánvalóan feltűnt neki a hasonlóság.


  –Nem mondanám, hogy nyafogás nélkül – mondta Jessie, és idegesen felnevetett. – De mondjuk, hogy a határon belül maradt. Akarod, hogy bemenjek Caijal a garázsba, és megkérdezem, beülhet-e kocsiba? – kérdezte.


  Úgy tűnt, hogy pontosan felmérte a helyzetet.


  Bólintottam.


  –Szuper. – Krákogtam. Ahála mindazért, amit ez a nő az elmúlt öt évben értem és Caiért tett, elszorította a torkomat. – Mindjárt jövök én is.


  –Hurrá! – Cai felugrott, és a levegőbe bokszolt. – Siess, anyu, és nézd meg, ahogy ott ülök a kocsiban! – Ebben a pillanatban vette észre Alexit. – Szia! – mondta egy négyéves minden önbizalmával. – Anyu barátja vagy?


  Alexi csendben bámulta a fiát, és a bűntudat, amelyet oly sokáig elfojtottam, szinte megfojtott.


  –Igen – mondta Alexi, és újra rám nézett.


  A szemében égett a vád. Nem a barátom, hanem az ellenségem.


  Szerencsére Cai nem vette észre kemény tekintetét, mert már szaladt Jessie-hez. De az ajtóban megállt, még egyszer visszafordult, és Alexire mosolygott.


  –Te is jöhetsz, ha akarsz.


  Alexi bólintott.


  –Oké.


  Jessie az ajtó felé kormányozta Cait, és aggódó pillantást vetett rám.


  –Nem kell sietned – mondta, és eltűnt.


  Csend borult ránk, vártam a vádló szavakat, de amit Alexi mondott, teljesen váratlanul ért.


  –A fiad és Remy hasonlósága elképesztő. Mi a fenéért nem mondtad, hogy tőle vagy terhes, amikor kidobtalak?


  Egy pillanatig zavarba jöttem, majd eszembe jutott, mit vágott a fejemhez Alexi a temetés után – hogy megcsaltam Remyt vele. Hogy Remy és én nem csupán barátok voltunk…


  Egy pillanatig fontolgattam, hogy meghagyom Alexit ebben a hitében. Ha úgy teszek, mintha Cai Remy fia lenne, ő nem támaszthat rá igényt.


  De aztán a bűntudat győzött. Túl sok köztünk a hazugság és titok. Öt évig titokban tartottam Remy szexuális irányultságát. Majdnem ugyanennyi ideig a fiunk létezését. El kell mondanom Alexinek az igazat, bármennyire nehéz is. Nincs több kifogás.


  –Nem Remyre hasonlít. Soha nem feküdtem le az öcséddel. Te voltál az első férfi az életemben…


  Az egyetlen férfi, tettem hozzá majdnem, de még épp időben lenyeltem a vallomást.


  –Cai nem Remy fia… – folytattam, mert Alexi csak mereven bámult rám. Mély levegőt vettem, és kényszerítettem magam, hogy folytassam: – Nem az öcsédé. Atiéd.


  3. FEJEZET


  Alexi


  Némán meredtem Belle-re. Megdöbbentett a vallomása.


  Azonnal tudtam, hogy a gyerek egy Galanti, amikor odarohant, és az anyja lábába kapaszkodott. Akerek arc, a sűrű sötét fürtök és a vehemenciája – ahogy anyját kérdésekkel bombázta – Remyre emlékeztetett ennyi idősen. Mintha kísértetet láttam volna.


  A testvérem kísértetét, akit elvesztettem, és aki még mindig hiányzott. Azegyetlen ember, aki valaha igazán ismert.


  Először megdöbbentem, de aztán egy másik érzés kerített hatalmába, amit nem tudtam megnevezni, és ami még rosszabb, nem tudtam kontrollálni. Agyász, a fájdalom és a bűntudat keveréke volt, ami öt éve kísértett, és az öröm – az öröm, hogy újra láthatom ezt a boldog, ártatlan arcot, ami annyira hiányzott.


  Nem Remy gyereke. Azén gyerekem.


  Legalábbis Belle ezt állította. De nem hittem neki. Nem akartam hinni.


  Hogy lehetne az én gyerekem? Honnan tudhatnám, hogy Belle nem hazudik? Azt mondta, én voltam az első, de miként lehetséges ez, amikor ő és Remy azóta elválaszthatatlanok voltak, hogy az anyja nálunk kezdett dolgozni? Remy szerette Belle-t, ezt tudtam, de…


  Forró vágy áradt szét a bensőmben, amikor eszembe jutott a közös éjszakánk – Belle selymes bőre, az éles sóhaja, amikor belehatoltam, az intenzív érzés, amikor elélveztem benne…


  Nem használtam óvszert – túl hülye voltam, túl részeg, hogy az eszembe jusson. Másnap pedig Remy balesete és a halála mindent feledtetett velem, kivéve a bűntudatomat, amiért elcsábítottam a kedvesét.


  A hajamba túrtam, Belle arcát fürkésztem, és próbáltam rendezni a gondolataimat.


  Vajon számít, hogy kettőnk közül ki az apa? Ha ez a gyerek egy Galanti, akkor meg kell védenem, gondoskodnom kell róla, hogy a családunk nevét viselje, és hogy az örökösöm legyen. És ki kell derítenem, Belle miért titkolta el előlem a létezését.


  Egyáltalán szándékában állt valaha is elmondani nekem?


  A cinizmusom visszatért. Belle természetesen nem mondott igazat. Nem volt bizonyíték az ártatlanságára. Vérzett egyáltalán? Ha igen, nem vettem észre. De túlságosan szégyelltem a viselkedésemet, és túlságosan átadtam magam a szex mámorának, hogy biztos lehessek benne.


  Néha még mindig álmodtam arról az elsöprő orgazmusomról, és ilyenkor izzadtan meg izgatottan ébredtem, kőkemény erekcióval.


  Még soha nem voltam első szeretője egyetlen nőnek sem. Soha nem is akartam ezt a felelősséget, és most sem akarom. Ezért elvetettem Belle történetét, és inkább azt választottam, amit öt évvel ezelőtt kitaláltam magamnak.


  –Miért hinném el, hogy soha nem feküdtél le Remyvel? – kérdeztem szenvtelenül, bár belül marcangolt a fájdalom.


  Belle zöld szemével zavartan nézett rám.


  –Azt mondtam, hogy Cai a te fiad, nem Remyé. Hogy hiszed-e vagy sem, az a te dolgod.


  El akart menni mellettem, de én megragadtam a karját, annyira felkavart ez a vallomás, hogy már nem tudtam uralkodni magamon.


  –Van egy egyszerű módja, hogy kiderítsük az igazságot. DNS-tesztet akarok – mondtam.


  Bizonyosságra volt szükségem. Azén fiam, vagy az öcsémé? Ha ez tisztázódik, eldöntöm, hogyan tovább.


  Belle lerázta a kezem. Láttam, hogy nem számított erre a kérésre. Láttam azt is, hogy el akarja utasítani.


  Az elégedettség és sajnálat furcsa keverékét éreztem.


  Valóban nem én voltam az első. Belle nem tudja, hogy a gyerek az enyém vagy Remyé. Mi másért utasítaná el a DNS-tesztet? Vagy tudja, hogy a fiú Remyé, vagy fogalma sincs, melyikünk az apa.


  Lehetséges, hogy aznap mindkettőnkkel lefeküdt.


  Minden hazugság. Minden színjáték.


  Belle dühösen rám nézett, és mintha könnyek szöktek volna a szemébe, de aztán felszegte az állát.


  –Oké – mondta legnagyobb meglepetésemre.


  Nem voltam biztos, hogy mit gondoljak erről, és a saját érzéseim is összezavartak. Vajon tudat alatt azt akarom, hogy én legyek a gyerek apja? Ennek semmi értelme.


  –De szeretném, ha diszkréten kezelnénk az ügyet – folytatta Belle. – És nem akarom, hogy a fiam tudjon róla, mielőtt… – Lesütötte a szemét, és olyan erősen szorította össze a kezeit, hogy az ujjpercei kifehéredtek. – Mielőtt alkalmam lenne felkészíteni rá – fejezte be a mondatot, majd szétválasztotta az ujjait, és a kezeit a farmerje hátsó zsebébe dugta.


  Felemelte az állát, és határozottan a szemembe nézett.


  A tekintetünk találkozott, és én elmerültem a mohazöld szempárban, pontosan úgy, mint annak idején.


  A fenébe, Galanti, szedd össze magad! Csak játszik veled, és csak a pénzedre pályázik.


  De smink nélkül olyan fiatalnak tűnt, mint akkor, amikor még nem húszéves sem volt. Láttam a szeplőket az orrán, és eszembe jutott, ahogy halkan nyögdécselt, amikor mindegyiket sorra megcsókoltam…


  –Mit fogsz kezdeni vele, ha megvan a bizonyíték? – kérdezte.


  –Fogalmam sincs – mondtam, mert tudtam, hogy amit tervezek, nem fog neki tetszeni.


  „Soha ne fedd fel a lapjaidat, mielőtt készen állsz kijátszani őket!”


  Ezt a mottót követtem már régóta. Amagánéletben és a munkában is.


  –Nem számítottam rá, hogy ma megtudom, van egy négyéves fiam. – Vagy hogy Remynek, tettem hozzá magamban. – Amint megkaptam az eredmény, jelentkezem.


  A DNS-teszt eredményétől függetlenül a gyerek biztosan egy Galanti. Meg fogom büntetni Belle-t azért, mert eltitkolta előlem a fiú létezését.


  És lenyomoztatom a hátterét.


  Vajon Renzo szeretője?


  A kérdés villámcsapásként hasított belém. Azizmaim megfeszültek, és ökölbe szorítottam a kezem.


  Belle bólintott, és úgy tűnt, hogy komolyan veszi, amit mondtam.


  –Én… én megértem – mondta.


  Nem, nem érted! – gondoltam dühösen.


  Függetlenül attól, hogy mi lesz a DNS-teszt eredménye, öt évig eltitkolta előlem ennek a gyereknek a létezését. És ezért megfizet.


  –Mennem kell – mondta Belle. – Cai vár rám. Értesíts, mire van szükséged a teszthez! Azt hiszem, csak egy kenet kell. Ezt eladhatom Cainak mint valami játékot.


  Kifújta a levegőt, és remegő ujjai elárulták az idegességét, amikor a vörös fürtöket kisimította az arcából.


  Ez nem színjáték volt. Másrészt, ha tudja, mi jár a fejemben, akkor minden oka megvan rá, hogy ideges legyen.


  –Majd… majd beszélünk Cairól, ha készen állsz – mondta. Odament a kanapéhoz, egy nagy táskában kotorászott, és előhúzott egy névjegykártyát. – Ez a munkahelyi számom. Én… mi… holnap este indulunk vissza. Ott szinte mindennap kilenc és öt között elérsz. Ha nem, akkor hagyj üzenetet a titkárnőmnek!


  Belle átadta a névjegykártyát, és az ujjaink összeértek. Sikerült elrejtenem, hogy ez milyen érzést keltett bennem. Neki nem annyira.


  Elvigyorodtam.


  A mosolyom azonban elhalt, amikor elolvastam a névjegykártyán szereplő címet, amely megegyezett Camaro londoni kutatási és fejlesztési részlegének címével. Aféltékenység és a vágy keverékével figyeltem, ahogy Belle a táskáját a vállára akasztja.


  Fogalmam sem volt, mennyire tudok apja – vagy nagybátyja – lenni ennek a gyereknek, de mindenképpen Monacóban kell felnőnie, hogy megértse a Galanti örökségét. És ez azt jelenti, hogy az anyjának is ott kell élnie.


  Nem lesz nehéz munkát adni neki a kutatási és fejlesztési részlegünknél, ha a referenciái tényleg olyan jók, mint Freddie állította, ráadásul nekem még mindig szükségem volt egy tartalékpilótára. Ez nem változott. Minden más viszont igen.


  –Viszlát, Alexi – mondta Belle. – Sajnálom… – Habozott, és bűntudata őszintének tűnt. – Sajnálom, hogy nem beszéltem neked korábban Cairól. Hiba volt. Hívj fel, ha készen állsz rá!


  Bólintottam, és a mellkasom elszorult.


  Néztem, ahogy Belle visszament az öltözőbe, valószínűleg a motorsportruhájáért. Aztán távoztam. Úton a parkoló felé, távol a garázstól, ahol a fiú tartózkodott a bébiszitterével, az érzelmek elszorították a torkomat. Tisztázni kell magamban, hogy mi folyik itt, mielőtt bármit tennék.


  De miközben ezt a mantrát ismételgettem, ellentmondásos érzések küzdöttek bennem: szomorúság, vágy, sóvárgás, düh és zavarodottság. Remegő ujjakkal elővettem a kocsikulcsot a zsebemből, és megnyomtam a medált.


  Beültem az autóba, beindítottam a motort és elindultam. Tudtam, hogy az egész életem egyetlen délután alatt megváltozott. És az érzelmeim ereje még mélyebbre préselt az ülésbe, mint a legújabb modellünk háromszáz kilométer per órás gyorsulása.


  Az elmúlt öt évben – talán már korábban is – menekültem önmagam meg a bűneim elől, és most utolért a valóság, amit tettem – amit tettünk.


  Egy temperamentumos kisfiú és egy nő formájában, akit soha nem tudtam elfelejteni, bár megpróbáltam.


  4. FEJEZET


  Belle


  Kedves Mlle Simpson!


  A május 20-án a Royal Harley Street Clinicben elvégzett DNS-teszt eredménye 99,98%-os egyezést mutat Cai Remy Simpson és Alexi Gustavo Galanti között.


  Ezen információ alapján Mr. Galanti megkért, értesítsem arról, hogy május 23-án magánrepülőgéppel Monacóba repíti Önt, ahol találkozhat velem és Mr. Galanti többi ügyvédjével a Villa Galantiban, hogy megvitassák a további teendőket.


  Az utazás és a villában való szállás részleteit mellékelem.


  Az indulás napján reggel tíz órakor egy autó fogja Önt felvenni.


  Üdvözlettel, Etienne Severo, ügyvéd


  Átfutottam Alexi ügyvédjének e-mailjét, miközben Cai ebéddobozát pakoltam, és próbáltam rávenni, hogy vegye fel a cipőjét.


  Már sokadszorra olvastam el, és a félelem elszorította a torkomat. Alexi elvárja, hogy mindent hagyjak itt, és két napon belül Monacóba utazzam, hogy meghallgassam a terveit. És hogy a Villa Galantiban szálljak meg. Gyakorlatilag nem hagyott időt, hogy szabadságot kérjek, vagy valakit szervezzek, aki vigyáz Caira. Amúgy is alig említette Cait a levélben. Hálás voltam, hogy nem kérte, vigyem magammal a fiamat, de a személytelen ügyvédi levél és a rejtett hadüzenet nyugtalanított.


  Számítottam rá, hogy Alexi ellentmondást nem tűrően fog reagálni. Ter­mé­­sze­tesen nem bízik bennem. Elhallgattam előle a fia létezését, és azt sem tudhatja, egyáltalán szándékomban állt-e valaha is beszélni róla. De reméltem, hogy miután tisztázódott az apaság, személyesen veszi fel velem a kapcsolatot, mert elsődleges lesz számára, hogy megismerje négyéves fiát a számára ismerős környezetben.


  A pánik, amellyel egész reggel küzdöttem, felháborodással párosult. Leg­szí­ve­seb­ben megtagadtam volna a kérést. Nem akartam visszatérni a Galanti-birtokra. Túl sok emlék várt ott rám.


  De bármit tervez is Alexi, és bármennyire féltem is ettől a találkozástól, nem menekülhettem tovább. Tartozom ennyivel a fiamnak, hogy meghallgassam, mit akar mondani az apja.


  Az ügyvéd szavaiból egyértelműen érződött, hogy Alexi mennyire dühös rám. És szembe kell néznem a haragjával, hogy új fejezetet nyithassak az életemben.


  Felhívtam Jessie-t. Azunokatestvérem az első csengetés után felvette.


  –Szia, Belle! – mondta.


  –Szia, Jess! Holnapután Monacóba kell mennem, és ott maradok éjszakára… Megtennéd, hogy vigyázol Caira, amíg távol vagyok? Tisztában vagyok vele, hogy nagyon hirtelen jött a kérés, és én…


  –Ne butáskodj! – szakított félbe Jessie. – Tudod, hogy szívesen vigyázok rá. Hány órára legyek ott érte?


  Válaszoltam neki.


  Fontolgattam, hogy ügyvédet fogadok, aki elkísér a Villa Galantiba, de végül elvetettem az ötletet, mert nem akartam konfrontációba keveredni. Elvégre Alexi nem kényszeríthet semmire, mert már nem vagyok az egykori szerelmes tinédzser.


  Tehát elutazom Monacóba, udvariasan meghallgatom, amit mondani akar, elviselem az ellenségességét és az ügyvédeit, és amikor visszajövök, alkalmazok egy ügyvédet, hogy megegyezzünk a felügyeleti jogról.


  Ismét éreztem azt a szorító érzést a mellkasomban.


  Camarónál jól kerestem, de még mindig fizettem a diákhitelemet, nem is beszélve az óvodáról és a nyugat-londoni kis lakásunk jelzálogáról. Drága ügyvédet, mint Alexi, biztosan nem engedhetek meg magamnak… Mély levegőt vettem.


  Most nem szabad elkapkodni a dolgokat.


  Még azt sem tudom, hogy egyáltalán mit tervez. Lehet, hogy nem is akar felügyeleti jogot. Nem valami lelkesen reagált a hírre, hogy van egy fia. Csak megdöbbent, aztán meg dühös lett, és gyanakvó. Lehet, hogy teljesen feleslegesen aggódom. Lehet, hogy a találkozó csak arra szolgál, hogy megbüntessen, mert eltitkoltam előle a gyerekét.


  –Mit csinálsz Monacóban? Üzleti ügy? – Jessie megnyugtató hangja vissza­hozott a jelenbe.


  –Bizonyos értelemben – próbáltam kitérni a válasz elől, de mindig is rossz hazudozó voltam.


  –Akkor nincs köze Alexi Galantihoz? – Jessie kérdésére összeszorult a gyomrom.


  –Honnan tudsz róla? – kérdeztem remegő hangon.


  –Rákerestem a Google-on, miután összefutottunk Barcelonában, és te annyira zavarban voltál.


  –Aha – mondtam tétován, mert azt hittem, Jessie nem vett észre semmit.


  –Igen, és észrevettem a hasonlóságot Caijal. Ő az apja?


  Az évek során soha nem tette fel nekem ezt a kérdést, és én nagyon hálás voltam érte, de most rájöttem, hogy ez csak egy újabb bizonyítéka volt a gyávaságomnak. Jessie-nek is joga van megtudni. Ő segített talpra állni, amikor pénztelenül és terhesen ott álltam az ajtaja előtt.


  –Igen, ő az – mondtam.


  –És feltételezem, ha van szeme, akkor ő is látja.


  –Ragaszkodott a DNS-teszthez. – Alexi senkiben sem bízott, főleg nem a nőkben, mióta az anyja olajra lépett, és őt meg a testvérét az alkoholista apjuknál hagyta. – Azügyvédje ma közölte velem az eredményt – folytattam. – Alexi azt akarja, hogy menjek Monacóba, hogy megbeszéljük a továbbiakat.


  –A továbbiakat? – ismételte Jessie. – Arrogánsan hangzik.


  –Ha tudnád… – motyogtam. – Félek. Fogalmam sincs, mit akar mondani, de nem hiszem, hogy kellemes beszélgetés lesz. Annyira félek, hogy Cait akarja felhasználni, hogy bosszút álljon rajtam – tettem hozzá.


  Alexi még mindig azt hiszi, hogy csak a pénzére pályázom. Hogy vele csaltam meg az öccsét, és hazudtam neki, hogy megvédjem magam. Hogy férfiakat használok ki, hogy előrébb jussak. Elvtelen, erkölcstelen nőnek tart. Tekintettel arra, hogy csak vele feküdtem le, a rossz véleménye akár vicces is lehetne, ha nem lenne ennyire lesújtó és fájdalmas. Nyeltem egyet.


  –Miből gondolod, hogy képes lenne rá? – kérdezte Jessie, megrökönyödve.


  Ha rákeresett a Google-on, tudja, milyen gazdag és hatalmas.


  –Hát, mert csak engem akar látni, Cait nem. Nem is vagyok biztos benne, hogy egyáltalán akar-e az apja lenni. Alevélben Cait szinte egyáltalán nem említik.


  –Oké. – Jessie megkönnyebbülten sóhajtott. – De talán ez nem is olyan meglepő.


  –Hogyhogy?


  –Alexi gazdag playboy, akinél a nők sorban állnak. Mit tudhat egy négyéves gyerek szükségleteiről? Vagy arról, mit jelent apának lenni? Biztos egy öntelt, arrogáns hólyag, de nem tűnik butának. Talán először csak veled akar találkozni, hogy képet kapjon arról, mire számíthat. – Jessie megköszörülte a torkát. – És hogy pokollá tegye az életedet azért, mert ilyen sokáig titokban tartottad Cai létezését…


  Jessie soha nem kérdezett Cai apjáról, mert megértette, hogy nem akarok beszélni róla, de most kihallottam a kérdést a hangjából, anélkül hogy kimondta volna. Meg a szemrehányást.


  Miért tettem?


  –Belle, van még valami más ok is, amiért félsz tőle? – tudakolta szelíden. – Ugye nem bántott téged? Nem ezért futottál el? Nem ezért titkoltad el, hogy van egy fia?

